William Bowie

William Bowie (6. mai 1872 – 28. august 1940) oli Ameerika Ühendriikide insener ja geodeet. William Bowie sündis 6. mail 1872 Grasslandis Ameerika Ühendriikides Marylandi osariigis Anne Arundeli maakonnas. Ta oli pere teine laps. Tema vanemad olid Thomas John Bowie ja Susanna Hall (Anderson). Mõlemad neist olid ameerika juurtega Marylandi peredest. Tema vanaisa oli John Bowie, kes emigreerus Ameerikasse 1705. aastal ja oli prominentne kohaliku vabariiklaste partei liige teenides ühe ametiaja Marylandi parlamendis. William Bowie õppis järgmistes kohalikes koolides ja ülikoolides: St. John's College (St. John's College); Trinity College Hartfordis (Trinity College); Lehigh' ülikool (Lehigh University). 1893. aastal sai Bowie Trinity Vollege'is (Trinity College) loodusteaduse bakalaureusekraadi, kunstide magistrikraadi 1907. aastal ja doktorikraadi 1919. aastal. Lehighi ülikoolis (Lehigh University) omandas ta õpetajakutse 1895. aastal ja veel ühe doktorikraadi 1922. aastal. William Bowie sai aukraadi 1936. aastal Edinburghi ülikoolilt (University of Edinburgh) Rahvusvahelise Geodeesia ja Geofüüsika liidu koosolekul. Ta oli Rahvusvahelise Geodeesia ja Geofüüsika liidu president aastatel 1933-1936. Ta sai 1937. aastal doktorikraadi George Washingtoni ülikoolilt (George Washington University). 1895. aastal hakkas Bowie läbi viima Ameerika Ühendriikide ranniku- ja geodeetilisi uuringuid. Bowie teaduslikud uuringud olid seotud isostaasia teooriaga ning selle rakendustega dünaamilises ja struktuurigeoloogias. Esimese maailmasõja ajal teenis ta majorina USA maaväe insenerikorpuses. 1909. aastal nimetati ta geodeetilise töö inspektoriks ja arvutussektsiooni ülemaks. Ta esindas Ameerika Ühendriike nii erinevatel rahvusvahelistel geodeesia teemalistel konverentsidel ja kongressidel. Ta lahkus riigiteenistusest 1936. aastal, mil ta oli 64-aastane. Ta kutsuti tagasi tegevteenistusse 1. juunil 1936 ning töötas kuni 31. detsembrini 1936, mil ta pensionile läks. Bowie erialane tegevus oli suunatud kolmele põhieesmärgile: Ameerika Ühendriikide ja selle territooriumite kaardistamise edendamine ning kartograafiliste meetodite ja tehnika täiustamine; geodeetilise töö edasiarendamine ning instrumentide ja meetodite täiustamine; geofüüsika valdkonna populariseerimine. Ta oli Ameerika Geofüüsika Liidu president kahel korral: esimene president aastatel 1920–1922 ning hiljem uuesti aastatel 1929–1932. William Bowie abiellus 28. juunil 1899 Elizabeth Taylor Wattlesiga, kes oli pärit Alexandriast Virginia osariigist. Neil oli kaks lastː William, kes suri imikuna, ja Clagett, kellest sai lennundusinsener ja -disainer. 1940. aastal oli Bowiel insult ning ta viidi Mt. Alto haiglasse Washingtonis, kus ta sama aasta 28. augustil suri. Ta on maetud Arlingtoni riiklikule kalmistule Virginias. William Bowie oli hea juht, avalik esineja ja vestluskaaslane. Ta tundis huvi haridusküsimuste vastu. Hoolimata teiste inimeste arvamusest oli tema põhimõtteks uurimistöid läbi viies teemast süvitsi aru saada. Kaks veealust osa: Bowie veealune mägi ja Bowie kanjon on nime saanud William Bowie järgi. William Bowie nime kandis ka USA ranniku ja geodeetiliste teadustööde uurimislaev USC&GS Bowie, mis oli töökorras aastatel 1946–1967. William Bowie Medal on Ameerika geofüüsika liidu kõrgeim autasu väljapaistvate saavutuste eest geofüüsikas. William Bowie medal Maurice Ewingi medal William Gilberti auhind Robert E. Hortoni medal Inge Lehmanni medal James B. Macelwane'i medal Roger Revelle'i medal Waldo E. Smithi auhind Charles A. Whitteni medal Fred Whipple'i auhind EOS Geogphysical Research Letters Journal of Geophysical Research Paleoceanography Radio Science Reviews of Geophysics Water Resources Research J. Onofrio (1999). "Maryland Biographical Dictionary". Vaadatud 22.02.2021. Fleming, J . A. (1951). "William Bowie, 1872—1940 A Biographical Memoir" (PDF). Vaadatud 22.02.2021. Lehigh University. "William Bowie". Originaali arhiivikoopia seisuga 9.03.2021. Vaadatud 22.02.2021. Wikizero. "William Bowie (engineer)". Vaadatud 22.02.2021. Trinity College Lehigh University Maurice Ewingi medal William Gilberti auhind Inge Lehmanni medal James B. Macelwane'i medal Roger Revelle'i medal Waldo E. Smithi auhind Charles A. Whitteni medal Fred Whipple'i auhind EOS Geogphysical Research Letters Journal of Geophysical Research Radio Science Reviews of Geophysics Water Resources Research